. 
9 95 8 
* 


| % AN > 8 M 


John Carter Brown. 


er 


N 
5 
\ 
| 
\ 
| 
\ 
N 
N 
j 
ö 


Eyn bewert 
ü Kecept / wie man das 
holtz Gnagacã für die kranckheyt 
der Frantzoſen bꝛauchen ſol. 

As holtz klein gebiet zwey pfundt ſchwer > vnnd das in einem 


AP newen verglaftenbafen legen / vnd daruͤder gieſſen ſechs m aß 
friſch vnd ſaubers pꝛunnen waſſers / vñ das mit einem ſaubern holtz 
wol durch einander ruͤren / vnd als dann den hafen mit einer ſaubern 

reynen ſtuͤrtzen die wol deckt / auff das gneuſt zudecken vñ alſo xxiiij. 
ſtundt ſteen vnd weychen laſſen. Darnach nym̃ den hafen vnd ſetz jn 
zu einer glut / vnd man ſol fleyſſig achtung haben / als bald das waſ⸗ 
fer anfacht zu ſieden / ruck den hafen ein wenig hynderſich / vnnd für 
vnd für ſol ein achtſame perſon dabey ſteen / vnnd mit groſſem fleyß 
ſehen / damit das waſſer nit vber lauff / dann wei jme die hytz zung 
het geet / ſo laufft es vber ſollich waſſer / ol auch mit einem ſteten ſie⸗ 
den geſotten werden / alſo das es am anfang des ſiedens für vnd fürs 
biß zu dem ende aneinander ſiede. Vnd wenn ſollich waſſer biß auff 
das dꝛitteyl vngeferlich eingeſotten iſt / ſo deck den hafen auff / vnnd 
mit einem ſaubern loͤffel / der nerv iſt / thu den ſchaum ſauber daruon 
den behalt in ein ſchoͤn glaß / ond wenn es reyn geſchaumbt oder ge⸗ 
feymbt iſt ſo deck es wider zu / doch das es nichts deſter minder ſied/ 
alſo das võ dem ſechs maßwaſſers vngeferlichnit mer dañ dꝛey maß 
bleyben / ſo das alſo eingeſotten iſt / ſo ruck es gemach von dem fewer 
rür es nit ſeer / vnnd laß alſo zugedeckt ſteen / aber. xxüij. ſtundt lang. 
D arnach ſeych das waſſer durch ein ſchoͤn leynen tuch / inn ein fans 
ber glaß / das oben ein wenig eng ſey / vnd zugemacht muͤg werden. 
Vnnd ſollichs einſieden verʒeucht ſich biß in die andern oder dꝛitt e 
ſtundt ee es halbs eingeſotten iſt. Vnd alſo tft diſes waſſer bereyt / vnd 
man nennt es das ſtarck waſſer. f e 
¶ Item nit mer dann ʒwoey pfundt holtz ſol man auff ein mal ſieden 
dann füde man des ʒuuil / ſo würde das waſſer ſchmeckendt ee vnnd 
man das verbraucht. | ' 1 
¶ Item wenn nun das waſſer von dem geſotten holtz abgeſigen iſt 
ſo nym̃ das geſotten holtz / vnd geuß ſechs maß friſchs waſſers dar⸗ 
an / bedarff ſt es nit weychen laſſen / ſunder ſeud es von ſtundt an ein 
byß auff dꝛey maß / vnd laß kalt werden / das waſſer heyſt man das 
gering waſſer / das ſol die kranck perſon zu dem eſſen vnd zwiſchen 
den malen wenn ſie geluſt trin cken. 
J tem wenn die krannck perſon fünff tag vonn dem waffer ge⸗ 


kruncken hat / am ſechſten tag fol fie wider ʒwey pfundt friſch holcz 
nemen / das. xxiiij.ſtundt ſteen laſſen vnd weychen / vnd auff halben 
teyl laſſen ein ſieden / vnd auch wider. xxiiij. ſtundt ſteen laſſen / vnnd 
handeln wie mit dem erſten waſſer geſchehen iſt / ſo wuͤrdt gleych 
das waſſer gerecht / wenn das erſte ein ende hat / ſolchs ſol fie allwe⸗ 
zen vber ſechs tag thun byß zum ende der dꝛeyſſig tag / damit hat ſie 
für vnd fuͤr friſchs waſſer zu trincken. | | 
¶ So ſich nun die kranck perſon in ſolch heylſam holtz legen wil /iſt 
not voꝛ allen dingen / das die kranck perſon hab ein gute ſtuben vnnd 
kam̃ern aneinander / oder ein ſtuben die allenthalben geheb vnd wol 
vermacht ſey. Al das kein lufft noch wyndt hynein moͤge / gleych 
als wol in die kam̃ern als in die ſtuben / ob ſieß aneinander hette/dañ 
wo ein lufft auff den krancken kem / der ſollich waſſer trinckt / der 
wer in ſoꝛgen des todes. RL 
¶ In ſolcher ſtuben fol für vnd für ein ʒymlich fewerlein im ofen ſein 
vnd gar kein fenſter auffthun / vnnd fuͤr die ſtuben ein debich oder ein 
dicke plahen hencken / das der windt nit fd geeling hynein falle. Und 
die kranck perſon ſol ſich mit kleydern vnnd am beth zymlich warm 
halten / nit ʒu heyß vnnd nit zu kalt /ſunder das der kranck wol erley⸗ 
den muͤge / vnd tag vnd nacht die dꝛeyſſig tag in der ſtuben bleyben / 
ee. kein fenſter weder wenig noch vil auff thun / auch nit herauß 
ummen. IE 
¶ Item ſo nun / wie oben ſteet / vnd alle ding geoꝛdnet ſeind / vnd ſich 
die perſon geſchickt hat das holz oder waſſer zutrincken / ſol ſie dꝛey 
tag ein Syrop nemen / vnnd darnach zymlich purgiern laſſen / nach 
rath eins verſtendigen artzet / der jr cõplexion weyß / vnd die weyl fie 
ſich alſo purgiert hat / ſo ſie wenig eſſen vnd jr abbrechen / ſich anfa⸗ 
hen zuhungern. | BR 
¶ Am Andern tag nach dem purgiern / ſol fie su morgens im Beth 
ligen bleyben / vnd vmb fůͤnff vꝛ vor mittag ein ſechſten teyl vngefer⸗ 
lich von einer maß des ſtarcken waſſers zymlich law / nit zu warm 
vnd nit zu kalt trincken / vñ ob jr von dem geſchmack grawen wuͤrd 
ſo mag ſie zehen / biß in dꝛeytzehen kleine weinperlein / die faroBer ges 
waſchen ſeind / darauff eſſen / ſo vergeet der geſchmack / darauff fol 
fie ſich zymlich zudecken laſſen / ligen vnnd ſchlaffen / oder ob ſie nit 


ſchlaffen mag / ſunſt ligen vnnd [chwigenPyß vmb neun oder schen 
vꝛ / vnd etliche tuͤcher bey jr haben den ſchweyß von jr trucknen / vnd 
ye mer ſie ſchwitzt ye ee ſie geniſt. Aber nach dem ſchweyß ſol ſie ſich 
bewarn vor der kelten / das ſie nit geeling erkalt. Darnach ſol ſie auf 
ſteen vnd jre kleyder anlegen / vnd zwiſ⸗ chen. xj. vn. xij. vꝛ eſſen. Nem⸗ 
lich ſeind die jungen hůner groß / ſo fol fie eſſen den halben teyl von 
einem ſungen Hun / vnd darzu acht lot ſem̃el brots/ vnnd nit mer in 
beinen weg / darzu ſol ſie kein ander tranck trincken / dann das gering 
geſotten waſſer / bey leyb keinen wein oder etwas anders. Das Huͤn⸗ 
lein ſol geſotten fein in eim ſchlechten pꝛunn waſſer vnnd weder ge⸗ 
ſaltzen noch geſchmaltzen / vnnd Boraba kraut ſol man in eim an⸗ 
dern waſſer fieden vnd zu dem Huͤnlein eſſen / man ſol auch ein we⸗ 
nig zucker bey dem Huͤnlein ſieden. Auff den abent vmb dꝛey vr ſol 
die kranck perſon vier loͤffel vol kleiner weinperlein die ſauber ge⸗ 
waſchen ſeind eſſen / vñ ob fie wil / das gering waſſer darzu trincken/ 
vnd auch zwiſchen den malen / weñ ſie geluſt ſo mag ſie das gering 
¶ Item voꝛ acht vꝛen ſol die kranck perſon ſich wider legen / vnnd in 
dem beth wider ein ſechßteyl des ſtarcken waſſers / wie zu moꝛgens 
geſchehen iſt / law trincken. Vnd das regiment moꝛgens vnd abents 
mit eſſen trincken vnd ſchwitzen / ſol die perfon oꝛdenlich halten⸗ biß 
an den . xxv. tag. Mag ſie zunacht auch ſchwitzen vnd das erleyden 
iſt auch gut. 5 | 

Item inn ſolicher zeyt ſol ſie auch von keinerley ding es ſey wie es 
wol ein nemen / ſich allein des eſſens vnd trinckens / wie oben ſteet be 
helffen / dann das waſſer muß allein wüͤrcken vnd den leyb reynigen 
¶ Item weñ die kranck perſon das regiment alſo gehalten hat / am 
zehenden tag ſol ſie den trunck zu moꝛgens von dem ſtarcken waſ⸗ 
ſer vmb vier vꝛ thun / darauff ligen / vnnd ob ſie mag ſe chwitzen biß 
vmb zehen / darnach auff ſteen vnd ein wenig minder eſſen von dem 
Suͤnlein dann voꝛ / auch ein wenig minder brots / vnd des geringers 
waſſers darzu trincken. zu nacht zwiſchen dꝛey vnd vier vꝛ mag ſie 
auch ein wenig ein viertel oder ein halbs kleins Hůnlein vnd vier lot 
pꝛots eſſen. Vnd zu nacht vmb acht vꝛ fi ol ſie ſich nider legen / vnnd 
umb neun vꝛ den trunck thun des ſtarcken waſſers wie voꝛ beſcheen 


iſt / vnnd das treyben biß auff den. xv. tag von dem tag an zu rechen 
daran ſie den erſten trunck gethan hat. A. 
¶ Nach dem. xv. tag ſol ſich der Branch wider ein mal purgieren lafs 
ſen zymlicher weyß / durch rath eins Doctoꝛs / vnd weñ man ʒu moꝛ 
gens die purgatzen genum̃en hat / ſo ſol man das waſſer nit trincken 
ſunder auff den abent wider anfahen / die oꝛdnung wider halten wie 
oben ſteet/ biß auff den. xxx. tag / es wer dañ ſach / das ſich der kranck 
wol befuͤndt vnnd der hunger hefftig keme / ſo mag der kranck zum 
mittag mal ein gantz iungs Huͤnlein vnd acht lot pꝛots / vnd zu dem 
nachtmal ein halbs Huͤnlein vnd vier lot pꝛots eſſen / doch ſol er ſich 
ſunſt mit dem trinck en des waſſers bewaren / vnd von dem lufft / vñ 
aller maſſen halten / wie er ſich die. xv. tag gehalten hat. | 
¶ Item hat die kranck perſon offen ſcheden / ſo ſol ſie nichts daruͤber 
legen / dann den feym vom holtz / ſo man es ſendt zu trincken. 
¶ Item ob ſie nit ſtulgeng haben möcht, ſo ſol man jr vber diey tag 
ein zepflein geben. | | . ne 
¶ Im Wintter wer bequemlicher vnd nuͤtzer / das die kranck perſon 
für vnd für in einer lawen ſtuben belib / darinn lege vnnd all jr weſen 
darinn hette / dann die kam̃er ſeind zu kuͤl. | 10 
a Item in ſollichen. xxx. tagen fol ſich die kranck perſon gantz nit er 
zůrnen laſſen / nichts hoͤꝛen das fie ſchwermuͤtig oder zoꝛnig machen 
möcht ſunder all erlich kurtzweyl mit gutter geſelſchafft ſuchen / 
wil ſie anderſt geſundheyt erlangen. 

¶ Item nach den. xxx. tagen ſo jr der ſchaden geheylt vnd ſie ſich ges 
ſundt entpfindet / fol ſie zwen tag nach einander wider Syrop / vnd 
im dꝛiten ein Purgagzen oder pillulas nemen / wuͤrckt die purgatz nit 
ſo ſol ſie am vierten tag wider eine nemen / alles nach rath eines ver⸗ 
ſtendigen Artzt vñ außweyſung feiner cõplexion vnd in zeyt ſolcher 
purgatzen ſol ſie des waſſers nit trincken / aber zum eſſen ſol ſie das 
gering waſſer trincken / vnnd eſſen wie ſie das vor gethan hat / vnnd 
nach ſollicher purgatzen vber ʒwen tag fol ſie ʒu morgens wider ein 
trunck thun von dem ſtarcken waſſer / wie ſie vor gethan hat / doch 
nur halb als vil als vor getruncken hat / vnd nach der purgartzen Bes 
darff ſie des ſtarcken waſſers nit mer trincken außerhalb des einigen 
truncks / ſunder anfahen iunge Suͤnlein / die ein wenig geſaltzen [and 

auch ein wenig geſchmaltzen zneſſen/ darzu das gering waſſer rins 
cken / vnnd mag zu zeytten ein trunck wein thun / doch das der halb 
mit friſchem waſſer gemiſcht ſey / damit ſie zu eintzing des weins roi 
der gewondt. EM | 
¶ Item die kranck perſon ſol ſich hůten / das ſie ſich sum erſten nach 
den. xxx. tagen nicht vber eß noch vber trinck / ſunder ye lenger ye mer 
des eſſens vnd trinckens / doch allein einerley ſi peyß ſol ſie eſſen / vnnd 
darnach ſich noch ſechs oder acht tag auff das minſt inn der ſtuben 
halten biß ſie erſtarcket / Darnach mag ſie auß der ſtuben zu zeytten 
im hauß vm geen / doch das ſie mit kleydern am leyb vnd vmb das 
haubt bewart ſey/biß ſie erſtarckt vñ des luffts gewonet. Vñ ſo ſich 
die perſon alſo helt / iſt kein zweyfel fie werdt friſcher geſundter⸗ wol 
muͤgender dann ſie all jr lebtag geweſen iſt / vnnd wird nit allein die 
boͤß kranckheyt / ſunder das freyſchlich /podagram / das mer iſt Ciat⸗ 
tica currirt / als an vil tapffern perſonen augenſcheynig pꝛobirt vnd 
erfaren iſt. g | 
Wenn nun die perſon wider erſtarckt iſt / vnnd des luffts gewont 
hat ‚fol ſie ſich auff dꝛeyſ oder auff das wenigſt zw ey Monat lang 
hüten vor aller vnkeuſch / es ſey man oder weyb / vnd jr nicht trawen⸗ 
wiewol ſie ſich auch hüten vor vberfluͤſſigen eſſen vnd trincken ſun⸗ 
derlichen voꝛ geſaltznem oder ſchweynem fleyſch / zwiffeln / pfeffer 
oder ander hitzig ſpeyß iſt gifft / vnnd ſunderlich muß ſie ſich huͤtten 
voꝛ viſchen / es fein geſaltzen oder grün / dann ſie ſeind vaſt ſchedlich 
zu der kranckheyt / ſunder ſollen eſſen natürliche vnnd wol gekochte 
ſpeyß / Huͤner / Roppaun Rephuͤner / Ralbfleyſch/ruben / gruͤnkraut 
vnd eyer / gut gemuͤß / aber kein weyß kraut oder ſalat / keinerley obs 
ſol ſie roch eſſen / vñ ſunderlich ſol ſich hüten vor vil trincken / ſol kein 
ſtarck tranck trincken / ſunder guten natürlichen wein / vnd zum min 
ſten den dꝛitten teyl waſſer darunder mengen / wo ſich die perſon als 
ſo helt dꝛey Monat lang / oder auff das wenigſt zwey Monat ſo iſt 
ſie nach mals one ſoꝛg / das fie weyter von der kranckheyt etwas ent? 
pfindt / vnd nag darnach alles das eſſen trincken vnd on gezweyfelt 
iſt ſie von diſer kranckheyt erlediget / vnd wirt feyſter dann vor jr leb⸗ 
tag nie / vnd vber kumbt ein guten magen ic. 

